EkBass/fiwiki-20250220-pages-articles huggingface dataset:
Cândido Godói

Cândido Godói on Brasiliassa Rio Grande do Sulin osavaltiossa Argentiinan rajalla sijaitseva kunta, joka on perustettu 10. syyskuuta 1963. Sen pinta-ala on 246,275 km². Vuonna 2007 siellä oli 6 934 asukasta. == Kaksosten maa == Cândido Godóista käytetään Brasiliassa lisänimeä Terra dos Gêmeos (’Kaksosten maa’), sillä se tunnetaan poikkeuksellisen suuresta kaksoslasten syntyvyydestä. Argentiinalainen historioitsija Jorge Camarasa on esittänyt teorian, jonka mukaan Josef Mengelen kokeet olisivat aiheuttaneet kunnan suuren kaksossyntyvyyden. Mengelen tiedetään paenneen toisen maailmansodan jälkeen vuonna 1949 Etelä-Amerikkaan ja jatkaneen siellä kaksostutkimuksia. Mengelen saavuttua Etelä-Amerikkaan alkoi kaksosten osuus kasvaa 1963 vuodesta alkaen. Nykyisin kunnassa jo yksi viidestä syntyneestä lapsesta on kaksonen, ja kaksospareja on nyt yli sata. Vuonna 2011 julkistettujen tutkimustulosten mukaan syntymätodistukset osoittavat, että kaksosia syntyi kylässä poikkeuksellisen paljon jo 1930-luvulla ennen Mengelen väitettyä vierailuajankohtaa. Lisäksi monilla kaksosia synnyttäneillä naisilla Cândido Godóissa todettiin tietty geenimuunnos, jonka uskotaan tulleen kylään saksalaisten siirtolaisten mukana ja yleistyneen sisäsiittoisuuden takia. Tutkijat uskovat tämän geenimuunnoksen altistavan äidit kaksosraskauksille. ==Lähteet== Luokka:Rio Grande do Sulin kunnat
Tuli kulkee

__NOTOC__ Tuli kulkee (RA146) on Tuonen toinen studioalbumi, joka julkaistiin 21. marraskuuta 2007. == Kappaleet == Kaikki kappaleet säveltänyt Hanttu ja sanoittanut Teittinen, ellei toisin mainittu. Kaikki sovitukset Tuoni. # # # # # # # # # == Kokoonpano == * Aksu Hanttu – laulu, rummut * Jaakko Teittinen – laulu * Tuomas Leinonen – basso * Tom Mikkola – kitara == Arvostelut == * Imperiumi.net: Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Vuoden 2007 albumit Luokka:Tuonen albumit
Graham Gristwood

Graham Gristwood (31. toukokuuta 1984) on brittiläinen suunnistuksen maailmanmestari. Hän asuu Surreyssä ja edustaa ruotsalaista Södertälje-Nykvarn Orienteringia sekä kotimaassaan Octavian Droobersia. Gristwood voitti uransa tähän asti ainoan MM-mitalinsa Olomoucin kisoissa 2008. Hän juoksi avausosuuden Jukolan viestissä IFK Lidingön joukkueessa, joka sijoittui lopulta neljänneksi. ==Arvokisasijoitukset== ===MM-kilpailut=== *2004 31. sprintissä *2006 9. sprintissä *2007 12. sprintissä ja 7. viestissä *2008 22. sprintissä, 26. keskimatkalla ja kultaa viestissä *2009 17. sprintissä, 9. pitkällä matkalla ja viestissä *2010 14. sprintissä, 13. keskimatkalla ja neljäs viestissä *2011 neljäs sprintissä ===EM-kilpailut=== *2006 43. sprintissä, 35. keskimatkalla ja 35. keskimatkalla *2008 27. pitkällä matkalla ja 7. viestissä *2010 10, sprintissä, 18. keskimatkalla ja kuudes viestissä ===Avoimet PM-kilpailut=== *2007 11. sprintissä, 49. keskimatkalla ja 48. pitkällä matkalla *2009 88. keskimatkalla ja 14. viestissä ===Nuorten MM- kilpailut=== *2002 39. keskimatkalla ja 100. pitkällä matkalla *2003 28. pitkällä matkalla ja 12. viestissä *2004 11. keskimatkalla, 29. pitkällä matkalla ja 11. viestissä ===Maailmancup=== *2004 113. kokonaispisteissä *2005 59. kokonaispisteissä *2006 27. kokonaispisteissä *2007 28. kokonaispisteissä *2008 29. kokonaispisteissä *2009 23. kokonaispisteissä *2010 9. kokonaispisteissä ==Lähteet== *Graham Gristwoodin profiili World of O Runners- sivustolla *Graham Gristwoodin virallinen kotisivu Luokka:Brittiläiset suunnistajat Luokka:Vuonna 1984 syntyneet Luokka:Elävät henkilöt
Sean McCabe

Sean McCabe, myöhemmin Shawn Mars, on yhdysvaltalainen muusikko. Hän tuli entisten Skid Row muusikoiden perustamaan Ozone Monday yhtyeeseen vokalistiksi 1990-luvun puolivälissä. Pian kuitenkin yhtyeen muut jäsenet (Scotti Hill, Dave Sabo, Rachel Bolan ja Charlie Mills) päättivät koota Skid Row'n uudestaan, jolloin Sean McCabe korvattiin uudella laulajalla. Skid Row levytti paluu albumilleen Thickskin yhden McCaben osaltaan kirjoittaman kappaleen Born a Beggar. Sean siirtyi kuitenkin nimellä Shawn Mars toiseen projektiin Mars Needs Women, joka sai Warnerin kanssa sopimuksen levystä, ja Ozone sai jäädä. Ensilevy oli Sparking Ray Gun. Yhtye kiersi Yhdysvaltoja, ja kappale "Superhero" sai jonkin verran menestystä. Mars Needs Woman teki vielä kaksi cd:tä, mutta sen jälkeen McCabe halusi ryhtyä oman albumin tekoon ja syntyi Fabulous disaster. Hän teki siihen kaikki kappaleet itse, ja hän myös esitti ja äänitti kaiken itse. ==Albumit== *Fabulous Disaster, Main Man Records, 2008 #Nasty Habit #Come Undone #Buried Alive #Catastrophes #Song For A Girl #Happy Boy #Sucker #Mudpies #Never Take Me Alive #Feeding Time #Who Rules Your Planet? #Blood To Wine #Sparkle And Shine #Fabulous Disaster #All About You #Automatic #Suicide #Stars On Mars #Fabulous #Piss And Vinegar #Mean Machine #Family Jewels #Control Freak == Lähteet == Luokka:Yhdysvaltalaiset laulajat Luokka:Syntymävuosi puuttuu Luokka:Elävät henkilöt
Live in the LBC & Diamonds in the Rough

Live in the LBC & Diamonds in the Rough on Avenged Sevenfoldin julkaisema CD/DVD. Se sisältää Long Beachissa taltioidun livekeikan ja CD:n, joka sisältää kahden coverin lisäksi joitakin uusia kappaleita ja erilaisen version kahdesta jo ennemmin julkaistuista kappaleista. == Kappaleet == === DVD: Live in the LBC === #Critical Acclaim #Second Heartbeat #Afterlife #Beast and the Harlot #Scream #Seize the Day #Walk (Pantera cover)(laulaja yleisöstä) #Bat Country #Almost Easy #Gunslinger #Unholy Confessions #A Little Piece of Heaven === CD: Diamonds in the Rough === #Demons – 6:16 #Girl I Know – 4:26 #Crossroads – 4:33 #Flash of the Blade (Iron Maiden cover) – 4:05 #Until the End – 4:46 #Tension – 4:51 #Walk (Pantera cover) – 5:24 #The Fight – 4:09 #Dancing Dead – 5:54 #Almost Easy (CLA Mix) – 3:57 #Afterlife (Alternate version) – 5:55 == Kokoonpano == * M. Shadows – laulu * Synyster Gates – kitara * Zacky Vengeance – kitara * Johnny Christ – basso * The Rev – rummut == Arvostelut == * Allmusic: Allmusic review * IGN: 8.0/10IGN == Lähteet == * === Viitteet === Luokka:Vuoden 2008 konserttitallenteet Luokka:Avenged Sevenfoldin albumit Luokka:Konserttielokuvat
Kinoosao

Kinoosao (tunnetaan myös nimellä Kinoosao-Thomas Clark 204) on pieni asuinalue ja intiaanireservaatti Saskatchewanin provinssissa Kanadassa, Peurajärven rannalla, lähellä Manitoban rajaa. Kinoosaohon on tieyhteys Lynn Laken kaupungista Manitobasta. Se on Saskatchewanin paikkakunnista ainoa, jonne päästäkseen on käytävä naapuriprovinssin puolella. Kinoosao sijaitsee Saskatchewanin 18. piirissä. Asutuskeskuksessa asui 57 ihmistä toukokuussa 2006 ja asuntoja alueella oli 10. Nimi kinoosao on creenkielinen termi kalalle. ==Historia== Kinoosaon asutus perustettiin marraskuussa 1952, kun kalastajien yhteisyritys halusi rakentaa kalankäsittelylaitoksen auttamaan Peurajärven alueen kylien ruokahuollossa. Postipalvelu perustettiin 1954, postilähetyksiä saapui kahdesti kuussa Saskatchewanin La Rongesta. ==Palvelut== Kinoosaon ainoa majoitusliike on Grand Slam Lodge, ja ainoa kauppaliike on Kinoosao Co-Op Store, jonka valikoimiin kuuluvat polttoaineet, ruokatarvikkeet ja sadeasusteet. == Lähteet == == Aiheesta muualla == * Welcome to Grand Slam FISHING lodge * KINOOSAO-THOMAS CLARK 204 , * Luokka:Saskatchewanin maantiede
Myanmarin energiapolitiikka

Myanmarin energiapolitiikka kertoo Myanmarin eli entisen Burman energiapolitiikasta. Myanmarin energiavarat ovat merkittäviä vuodesta 1990 vallassa olleelle Myanmarin sotilasjuntan taloudelle. Vuonna 2008 maakaasun myynti oli merkittävin Burman sotilasjuntan tulolähde. Burman öljy- ja maakaasuala kasvoi vuonna 2008. Korean johdolla on maassa merkittävä offshore maakaasuprojekti. Burman ja Kiinan rajalla suunnitellaan maanpäällistä johtoa.World Report 2009, Human Rights Watch Burma sivut 223-229 Kiina, Venäjä, Intia ja Thaimaa tukevat diplomaattisesti sotilasjunttaa. Ne ovat Burman suurimmat kauppa- ja investointimaat.World Report 2009, Human Rights Watch Burma sivut 223-229 Total rakensi 1992-1998 Burmasta Yadanan kaasukentiltä Thaimaahan kaasuputken kahden muun yhtiön kanssa. Burman sotilasjuntta on tienannut sillä satoja miljoonia euroja. Kaasua riittää 2020-luvulle. Liiketoimea vastaan on osoitettu mieltä vuosia ja vaadittu yhtiötä poistumaan Burmasta.Burmalainen haava joka ei parane, Matias Möttölä, Helsingin Sanomat 8.10.2007 ==Vesivoima== Kiinalla oli Myanmarissa 16 vesivoimalahanketta vuonna 2008.Kiina rakentaa patolaitoksia jokiin kymmenissä valtioissa, Länsimaiset rahoittajat ovat vetäytyneet monista hankkeista, HS 24.12.2008 B1 ==Katso myös== * Myanmarin ympäristöpolitiikka ==Lähteet== Energiapolitiikka Luokka:Energiapolitiikka Aasiassa
Dendermonde

Dendermonde on kaupunki ja kunta Belgian Itä-Flanderin provinssissa. Kunnan pinta-ala on 55,7 km² ja asukasluku on noin 46 000. Kaupunginjohtajana on toiminut vuodesta 2007 Christen-Democratisch en Vlaams -puolueen Piet Buyse. Dendermonden kansanperinteen symboleja ovat Ros Beiaard ja kolme kiltajättiläistä Indian, Mars ja Goliath. Ensimmäisen maailmansodan aikana, 4.-6.9.1914, lähes kaikki keskustan talot ja julkiset rakennukset tuhoutuivat, kun keisari Wilhelm II:n Saksan armeija sytytti sen tuleen. Entinen Belgian pääministeri Guy Verhofstadt on syntynyt Dendermondessa. 23\. tammikuuta 2009 dendermondelaiseen päiväkotiin tunkeutunut kasvonsa mustavalkoisiksi maalannut mies puukotti useita ihmisiä. Kaksi lasta ja 54-vuotias naispuolinen lastenhoitaja menehtyivät puukoniskujen seurauksena. Lisäksi kaksitoista ihmistä loukkaantui vakavasti. Heistä kymmenen oli lapsia.Belgian päiväkotipuukottaja saa syytteet kolmesta surmasta == Lähteet == == Aiheesta muualla == * Viralliset sivut Luokka:Belgian kaupungit Luokka:Itä-Flanderin kunnat
Hyundai ix55

Hyundai ix55 on Hyundain vuosina 2006–2012 valmistama crossover-tyyppinen automalli. Euroopan ulkopuolisilla markkina-alueilla sitä myytiin nimellä Hyundai Veracruz. Mallin seuraajaksi tuli Hyundai Santa Fe XL. Pohjois- Amerikan markkinoilla malli esiteltiin Detroitin autonäyttelyssä tammikuussa 2007. Moottorina oli 3,8-litrainen V6-bensiinimoottori teholtaan 260 hevosvoimaa. Euroopan markkinoilla myytävä ix55 esiteltiin Pariisin autonäyttelyssä lokakuussa 2008. Siinä oli aina 3,0-litrainen V6-dieselmoottori, jonka teho on 240 hevosvoimaa. Molempien moottorien yhteydessä on kuusiportainen automaattivaihteisto, mutta dieselmalli oli lähtöhintaisena etuvetoinen. == Lähteet == == Aiheesta muualla == ix55 Luokka:J-segmentin autot Luokka:2000-vuosikymmenen autot Luokka:2010-luvun autot
Kazan (täsmennyssivu)

Kazan voi viitata seuraaviin: * Kazan, Tatarstanin pääkaupunki Venäjällä ** Kazanin metro * Kazanin kaanikunta, valtio 1438–1552 * Kazanin katedraali, kirkko Pietarissa Venäjällä Henkilöitä: * Elia Kazan (1909-2003), yhdysvaltalainen elokuva- ja teatteriohjaaja * Zoe Kazan (s. 1983), yhdysvaltalainen näyttelijä, näytelmäkirjailija ja käsikirjoittaja * Kazan (968–1008), Japanin keisari Muuta: * Ak Bars Kazan, jääkiekkoseura * FK Rubin Kazan, jalkapalloseura * Dynamo Kazan, jääpalloseura * Kazan, helikopteritehdas. * Kazan (K-561), venäläinen, Severodvinsk-luokan sukellusvene
DuelJewel

DuelJewel (デュエルジュエル) on vuonna 1997 perustettu japanilainen yhtye. Se perustettiin kokoonpanossa Shun (kitaristi), Val (rumpali, tunnetaan Japanissa nimellä Baru), Psy (basisti), sekä tuntematon vokalisti, joka lähti yhtyeestä tuntemattomista syistä. Saman vuoden kesällä yhtyeeseen liittyi vokalisti Hayato ja toinen kitaristi Takashi. Vaikka Hayato ja Psy jättivät yhtyeen vain pari kuukautta myöhemmin, he julkaisivat ensimmäisen demonauhansa Kaze ~The Winding Garden~, jota jaettiin elokuun ajan ilmaiseksi. Vuonna 1999 yhtyeeseen liittyi uusi basisti Kan-on. Kuitenkin kitaristi Takashi jätti yhtyeen juuri, kun onni näytti kääntyvän. Hayato palasi kuitenkin samassa kuussa. Mukaan tuli sessiojäsen Yuuyan, joka soittaa tulevilla julkaisuilla. Vuonna 2000 bändi julkaisu 200 kopioon rajoitetut demonauhat Kuroin ja Shiroin. Saman vuoden lokakuussa Yuyasta tuli bändin virallinen jäsen ja bändi sai aikaiseksi vuoden viimeisen julkaisun, jota jaettiin myös ilmaiseksi. Jotain suurta kuitenkin tapahtui. DuelJewel esiintyi ensimmäistä kertaa one-man-konserttina Kagurazassa. Vuoden 2001 tammikuussa bändi osallistui Musou-tapahtumaan ja teki sopimuksen indie-levy-yhtiö Cuber Forcen kanssa. Heinäkuussä bändi sai soittaa toisen soolokonserttinsa, joulukuisesta konsertistaan saamansa palautteen perusteella. Saatuaan tunnustusta jonkin verran, bändi julkaisi ensimmäisen kokopitkän albuminsa; Lapidaryn. Niihin aikoihin bändi lähti myös ensimmäiselle Japanin kiertueelleen. Kuitenkin bändi ilmoitti noin vuotta myöhemmin, ettei Kan-on jatkaisi enää bändissä. 2002 Platinan ja hide and seekin entinen jäsen Natsuki liittyi bändiin ja täytti Kan-onin paikan. Bändi esiintyi samana vuonna ensimmäistä kertaa ulkomailla. Yhdysvaltain, Texasissa Dallasin A-Konissa. Tämän keikan takia bändi sai tunnustusta kotimaassaan ja pääsi esiintymään Tokioon ja sen lähimaastoon. Vuosi oli ollut suhteellisen kiireinen bändille, joten heidän ainoaksi julkaisukseen jäi minialbumi Noah. == Diskografia == ;Albumit *Lapidary (2001) *Noah (2002 - mini) *Visions (2006 mini) *BULLET (2007) *Glassfia (2008) *Will (2010) *｢Zero｣ (2010) *Luminous (2011) *Story (2014) *Duel (2015) *Jewel (2015) ;Singlet *"Vermilion" (2003 - maxi-single) *"The Birth" (2005 - maxi-single) *"Azure" (2006 - maxi-single) *"Aishyuu Melancholia/Life On..." (2006 - maxi-single "愛愁メランコリア / Life On…") *"Life On" (2006 - maxi-single) *"Es" (2007 - single) *"Iolite" (2008 - maxi- single) *"against" (2008 - single) *"Vamp Ash" (2011) *"Polaris" (2011) *"It's just love" (2013) *"Chronos" (2014) *"Yuki no Asterisk" (2015) == Aiheesta muualla == * Yhtyeen sivusto * Luokka:Japanilaiset yhtyeet
Matt Thompson

Matt Thompson on yhdysvaltalainen rumpali, joka soittaa heavy metal -yhtye King Diamondissa, jonka keulakuva on tanskalainen King Diamond. Thompson on opiskellut musiikkia University of North Texasissa jazz-linjalla. == Diskografia == ;Michael Harris *Ego Decimation Profile (1996) *Distorted Views (1999) *Sketches from the thought chamber (2001) *Orchestrate (2006) ;Shaolin Death Squad *Shaolin Death Squad (EP)(2004) *Intelligent Design (2006) ;Batcastle *Batcastle (2003) ;King Diamond *Abigail II: The Revenge (2002) *The Puppet Master (2003) *Deadly Lullabyes Live (2004) *Give Me Your Soul...Please (2007) Luokka:Yhdysvaltalaiset rumpalit Luokka:Syntymävuosi puuttuu Luokka:Elävät henkilöt
Benjamin Rush

Benjamin Rush (4. tammikuuta 1746 Pennsylvania – 19. huhtikuuta 1813 Philadelphia) oli yhdysvaltalainen lääkäri ja aktivisti. Hänet muistetaan muun muassa raittiusliikkeen isänä, vaikkakaan hän ei kannattanut täyttä kieltolakia.Benjamin Rush, M.D.: Colonial Philadelphian physician and social reformer . Hän oli myös yksi Yhdysvaltain itsenäisyysjulistuksen allekirjoittajista. Rush toimi Pennsylvaniassa lääkärin avustajana kuuden vuoden ajan ennen muuttoaan Eurooppaan, jossa hän opiskeli Edinburghin yliopistossa lääketiedettä vuosina 1766–1768. Palattuaan Lontoon ja Pariisin kautta Yhdysvaltoihin vuonna 1769 hän loi uran paitsi lääkärinä ja yhteiskunnallisena aktivistina, myös lääketieteen ja kemian professorina.Benjamin Rush (1746–1813) – heroisten hoitojen lääkäri . Hän oli tärkeä vaikuttaja muun muassa psykiatrian alalla.University of Houston. Rush oli orjuuden vastustaja, abolitionisti.Signers of the Declaration of Independence. Hän meni vuonna 1776 naimisiin Julia Stocktonin kanssa ja sai kolmetoista lasta.The Dickinson Electronic Initiative in the Liberal Arts. Hän kuoli pilkkukuumeeseenNational Park Service – Signers of the Declaration. Philadelphiassa 67-vuotiaana. == Lähteet == == Aiheesta muualla == Luokka:Raittiusliikkeen vaikuttajat Luokka:Yhdysvaltain itsenäisyysjulistuksen allekirjoittajat Luokka:Yhdysvaltalaiset lääkärit Luokka:Yhdysvaltalaiset orjuuden vastustajat Luokka:Vuonna 1746 syntyneet Luokka:Vuonna 1813 kuolleet
The Heretic Anthem

The Heretic Anthem (tunnetaan myös nimillä Heretic Song ja 555 to 666) on yhdysvaltalaisen metalliyhtye Slipknotin single vuodelta 2001. The Heretic Anthem on Iowa-albumin kuudes kappale. == Kappaleet== * == Kokoonpano == * Sid Wilson – DJ * Joey Jordison – rummut * Paul Gray – basso * Chris Fehn – lyömäsoittimet * James Root – kitara * Craig ”133” Jones – samplet * Shawn ”Clown” Crahan – lyömäsoittimet * Mick Thomson – kitara * Corey Taylor – laulu Luokka:Vuoden 2001 kappaleet Luokka:Slipknotin kappaleet
Yoshimaro Yamashina

Yoshimaro Yamashina (, 5. heinäkuuta 1900 Tokio Japani – 28. tammikuuta 1989 Tokio) oli japanilainen lintutieteilijä ja markiisi. Yoshimaron isä oli prinssi Kikumaro Yamashina. Hän opiskeli Tokion keisarillisessa yliopistossa ja valmistui 1931. Hän väitteli tohtoriksi lintujen soluopista eli sytologiasta Hokkaidōn yliopistossa 1942. Yamashina jatkoi soluopin parissa, mutta hän perehtyi myös lintujen systematiikkaan ja Japanin sekä Itä-Aasian ja Tyynenmeren linnustoon. Yamashina perusti nimeään kantavan tutkimuslaitoksen Yamashinan ornitologialaboratorion kotiinsa Shibuyaan, jossa hän säilytti lintukokoelmaansa, lintutieteellistä kirjastoaan ja tutkimuslaitteistoaan. Yamashinan kirjallinen tuotanto oli laaja. Hänen ehkä tunnetuin teoksensa on Handlist of the Japanese Birds, jonka tekemiseen osallistui myös useita muita kirjoittajia. Vuonna 1961 hän julkaisi teoksen Birds in Japan. Hän liittyi American Ornithologists' Unioniin 1927 ja sai liiton kunniajäsenyyden 1953. Yamashina nimesi linnuista pohnpeinrillin (Rukia longirostra), yhdessä Takatsukasan kanssa, lentokyvyttömän okinawanluhtakanan (Gallirallus okinawae), yhdessä Manon kanssa, mariaanienmonarkin (Monarcha takatsukasae) ja palaunpöllösen suvun Pyrroglaux.ITIS == Lähteet == * Muistokirjoitus (The Auk 1989) === Viitteet === Luokka:Japanilaiset ornitologit Luokka:Vuonna 1900 syntyneet Luokka:Vuonna 1989 kuolleet
Turvavaihde

Turvavaihde on raideliikenteessä käytettävä turvaratkaisu, jolla kiintein vaihde- ja raidejärjestelyin estetään luvaton ja liikennettä vaarantava muiden raiteiden käyttö. Turvavaihteita asennetaan paikkoihin joissa on vaarana, että esimerkiksi ratapihalla liikkuva kalusto vaihtotöiden aikana ohjautuu jarrulaitevian tai muun syyn vuoksi muiden junien käyttämille raiteille, sekä paikkoihin joissa on vaarana kahta eri raidetta kulkevan junan joutuminen samalle raiteelle myöhästyneen tai pitkäksi menneen jarrutuksen vuoksi. Junaturvallisuussääntö vuodelta 1996 määrittelee turvavaihteen seuraavasti: Turvavaihde on vaihde, joka käännettynä suojaavaan asentoon estää muilta raiteilta pääsyn kulkutielle.Junaturvallisuussääntö 4.3.1006, html-versio (viitattu 23.1.2009) ==Rakenne== ===Turvavaihde=== Turvavaihde voi olla kokonainen tavallinen vaihde, joka suojaavassa asennossaan on käännettynä johtamaan turvaraiteelle tai muulle asetettua kulkutietä suojaavalle raiteelle. Paikoissa, joissa tila ei riitä kokonaiselle vaihteen ja turvaraiteen yhdistelmälle, voidaan käyttää osittaista vaihdetta, jossa on vain vaihteen kielet. Englanninkielisissä maissa osittaisesta turvavaihteesta käytetään nimitystä catch points ja trap points. Osittaisen vaihteen avulla raiteeseen saadaan epäjatkuvuuskohta, joka suistaa kaluston kiskoilta ellei kulkutietä ole turvattu ja vaihdetta ole käännetty oikein. Turvavaihteena voidaan tavallisen yksinkertaisen vaihteen lisäksi käyttää myös rinnankytkettyä risteysvaihdetta. ===Turvaraide=== Osittaisissa turvavaihderatkaisuissa turvaraidetta ei ole. Turvaraiteen tarkoitus on ohjata luvatta liikkuva kalusto riittävän etäälle siitä raiteesta, jota turvavaihde suojaa. Mikäli turvaraiteena toimii suojattavaan kulkutiehen nähden rinnakkainen raide, voidaan liikenne turvaraiteella sallia sillä se ei vaaranna viereisen raiteen liikennettä. Ratapihoilla pitkiä turvaraiteita voidaan käyttää myös vaihtotyöhön vaarantamatta pääraiteen junaliikennettä. ===Hiekkaeste=== Lyhyen päättyvän turvaraiteen päätekohdan takana on yleensä rakenteista vapaa maa-alue, jonne on rakennettu pysähtymiseste joko hiekasta tai muusta maa-aineksesta. Esteen tarkoitus on pysäyttää raiteen päätekohdan ylitse kulkeva kalusto mahdollisimman hallitusti sekä pitää kalusto pystyssä vahinkojen vähentämiseksi. ==Erityyppisiä turvavaihderatkaisuja== Tiedosto:Catch trap drag.jpg|Turvavaihde (vas.) johtaa junan vierellä näkyvälle turvaraiteelle ja edelleen hiekkaesteeseen. Tiedosto:Castle Cary catch points - 02.jpg|Osittainen turvavaihde ilman turvaraidetta. Vaihteen risteyskappaletta ei ole asennettu. Tiedosto:StokeGiffordYard- catchpoints.jpg|Osittainen turvavaihde ilman turvaraidetta. Ulompaan kiskoon on suojaavassa asennossa muodostettu epäjatkuvuuskohta. ==Katso myös== * Raiteensulku ==Lähteet== ==Aiheesta muualla== * Springwell Catch Points: turvavaihderatkaisuja Luokka:Rautatietekniikka
Finn-Erik Vinje

Finn-Erik Vinje (s. 6. maaliskuuta 1936) on norjalainen kielitieteilijä. Hän toimi vuosina 1975–2006 skandinaavisten kielten professorina Oslon yliopistossa. Sitä ennen hän oli ollut professorina Trondheimin yliopistossa. Lisäksi hän on työskennellyt Tukholman yliopistossa. Vinje on Norjan kieli- ja kirjallisuusakatemian jäsen. Hän on julkisuudessa arvostellut Märtha Louisen ja tämän aviomiehen Ari Behnin lapsilleen antamia nimiä Maud Angelica, Leah Isadora ja Emma Tallulah.Norjan prinsessan nimivalinta puhuttaa Iltalehti == Lähteet == == Aiheesta muualla == * Viralliset kotisivut Luokka:Norjalaiset kielitieteilijät Luokka:Vuonna 1936 syntyneet Luokka:Elävät henkilöt
Andrei Lutai

Andrei Vladimirovitš Lutai (, s. 24. heinäkuuta 1986 Belgorod, Neuvostoliitto) on venäläinen taitoluistelija. Lutai on sijoittunut EM-kilpailuissa viidenneksi Varsovassa 2007, kahdeksanneksi Zagrebissa 2008 ja seitsemänneksi Helsingissä 2009. MM-kilpailuissa hän oli 20. Tokiossa 2007. Venäjän mestaruuskilpailuissa hän on saavuttanut hopeaa 2007 ja 2008 sekä pronssia 2009. Lutaita valmentavat Tatjana Mišina ja Aleksei Mišin. == Lähteet == *Andrei Lutain profiili ISU:n sivustolla Luokka:Venäläiset taitoluistelijat Luokka:Vuonna 1986 syntyneet Luokka:Elävät henkilöt
Ari Behn

Ari Mikael Behn (alkuaan Bjørshol, 30. syyskuuta 1972 Århus – 25. joulukuuta 2019 Lommedalen) oli norjalainen kirjailija. == Tausta == Ari Behnin isä oli Olav Bjørshol ja äiti Marianne Solberg Behn. Hän otti vuonna 1996 äidinäitinsä sukunimen Behn. Ari Behn syntyi Århusissa Tanskassa ja kasvoi Englannissa, Pohjois-Norjassa ja Mossissa. Hänet kastettiin Kristiyhteisön kirkossa. Hän kävi koulua Steiner-koulussa ja opiskeli myöhemmin Oslon yliopistossa.. == Avioliitto ja lapset == Behn meni 24. toukokuuta 2002 naimisiin prinsessa Märtha Louisen kanssa. Vihkiminen suoritettiin Nidasorin kirkossa Trondheimissa, ja kyseessä olivat toiset kuninkaalliset häät Norjassa vuoden sisällä (kruununprinssi Haakon oli mennyt naimisiin elokuussa 2001). Behn ei saanut avioliiton yhteydessä mitään kuninkaallisia titteleitä. Yhdessä prinsessa Märtha Louisen kanssa Behnilla oli kolme lasta: * Maud Angelica (s. 2003) * Leah Isadora (s. 2005) * Emma Tallulah (s. 2008) == Ura kirjailijana == Behn saavutti menestystä jo ensimmäisellä kirjallaan, novellikokoelmalla Trist som faen (1999). Sittemmin ovat ilmestyneet romaanit Bakgård (2003), Entusiasme og raseri (2006) ja Vivian Seving etc. (2009) sekä novellikokoelmat Talent for lykke (2011) ja Tiger i hagen (2015). Lisäksi hän kirjoitti lehtiartikkeleita ja yhdessä Märtha Louisen kanssa kirjan Fra hjerte til hjerte (2002). Ari Behn suunnitteli kristalli- ja posliiniastiaston "Peacock" (2007) Magnor Glassverkille. "Gud så deilig" -taideprojekti oli yhteistyö taiteilija Unni Askelandin kanssa. Maaliskuussa 2017 hän piti oman taiteensa myyntinäyttelyn. == Viimeiset vuodet == Norjan hovi ilmoitti elokuussa 2016, että Behn ja Märtha Louise ovat aloittaneet avioeroprosessin. Ero astui voimaan vuonna 2017. Behn alkoi myöhemmin seurustelemaan uudelleen ja oli kuollessaan parisuhteessa juristina työskentelevän Ebba Rysst Heilmanin kanssa. Behn teki itsemurhan 25. joulukuuta 2019. Behn oli jo vuonna 2009 sanonut olevansa yksinäinen ja kokeneensa elämän vaikeaksi, minkä lisäksi hänen tiedettiin kärsineen alkoholismista ja masennuksesta. Hänen hautajaisensa järjestettiin tammikuussa 2020. == Kunnianosoitukset == * Olavi V syntymän 100-vuotismitali (Norja) * Kuningashuoneen 100-vuotismitali (Norja) * Kuningas Harald V:n hopeariemujuhlan mitali (Norja) * Alankomaiden kruunun ritarikunta (Alankomaat) Lähde: == Lähteet == Luokka:Norjalaiset kirjailijat Luokka:Itsemurhan tehneet Luokka:Vuonna 1972 syntyneet Luokka:Vuonna 2019 kuolleet
Bengt Broms (professori)

Bengt Henry Gabriel Arne Broms (16. lokakuuta 1929 Sortavala – 4. huhtikuuta 2023 Helsinki)Kuolinilmoitus. Helsingin Sanomat 16.4.2023, s. B 33. oli suomalainen oikeustieteilijä ja professori. Hän toimi Turun yliopiston oikeustieteellisessä tiedekunnassa kansainvälisen oikeuden ja valtiosääntöoikeuden professorina 1962–1970 ja sen jälkeen Helsingin yliopistossa kansainvälisen oikeuden professorina vuoteen 1994 saakka. Hän tutki erityisesti kansainvälisten järjestöjen toimintaan liittyviä kysymyksiä. Broms kävi Joensuun yhteiskoulua. Hän asui Helsingissä ja kesäisin Liperissä. Broms valittiin Suomalaisen Tiedeakatemian jäseneksi vuonna 1980. Hän on ollut Academia Europæan jäsen vuodesta 1989. Broms on haudattu Honkanummen hautausmaalle Vantaalle. __NOTOC__ == Teoksia == * Yhdistyneet Kansakunnat, 1968 * Kansainvälinen oikeus, 1978 ==Lähteet== * ===Viitteet=== ==Aiheesta muualla== * * Bengt Bromsin muistokirjoitus Helsingin Sanomissa Luokka:Suomalaiset professorit Luokka:Turun yliopiston professorit Luokka:Helsingin yliopiston professorit Luokka:Suomalaiset oikeustieteilijät Luokka:Vuonna 1929 syntyneet Luokka:Vuonna 2023 kuolleet Luokka:Academia Europæan jäsenet
Juha Tammela

Juha Tammela (s. 20. toukokuuta 1980) on suomalainen salibandyn pelaaja. Hän pelaa Koskelankylän Riennossa hyökkääjänä. Ennen KoskRi:in siirtymistä Tammela pelasi Kemiläisessä Sastamolo Kingsissä sekä OLS:ssa. Tammela on pelannut uransa aikana Salibandyliigassa 77 runkosarjaottelua tehoin 56 + 20 = 76. == Lähteet == == Aiheesta muualla == * Tammela OLS:n sivuilla Luokka:Suomalaiset salibandyn pelaajat Luokka:Vuonna 1980 syntyneet Luokka:Elävät henkilöt
Amenta Matthew

Amenta Matthew (s. 24. kesäkuuta 1952 Majuro) on marshallinsaarelainen poliitikko. Hänet valittiin parlamenttiin, Nitijelaan, Utrikin vaalipiiristä vuonna 2007The Honorable Amenta Matthew, mutta hän menetti paikkansa siellä vuonna 2011.Postal ballots up-end three candidates in Marshall Islands elections Hän pääsi vuonna 2008 maansa terveysministeriksi Litokwa Tomeingin hallinnossa. Hän oli Marshallinsaarten toinen ministeriksi nimityksen saanut nainen. Matthewilla on aviomiehensä Amon Tibonin kanssa kaksi tytärtä ja kaksi poikaa. == Lähteet == Luokka:Marshallinsaarelaiset poliitikot Luokka:Ministerit Luokka:Vuonna 1952 syntyneet Luokka:Elävät henkilöt
Left Behind (kappale)

Left Behind on yhdysvaltalaisen metalliyhtye Slipknotin neljäs single vuodelta 2001. Kappaleessa on samankaltaiset riffit kuin The Smashing Pumpkinsin kappaleessa ”Zero”. Single myi enemmän kuin aiemmat Wait and Bleed ja Spit It Out -singlet. == Kappaleet == Kaikki kappaleet on kirjoittanut Slipknot. # # # * Sisältää myös ”Left Behind (Ohjaajan leikkaus)” -musiikkivideon. == Kokoonpano == * Sid Wilson – DJ * Joey Jordison – rummut * Paul Gray – basso * Chris Fehn – lyömäsoittimet * James Root – kitara * Craig ”133” Jones – samplet * Shawn ”Clown” Crahan – lyömäsoittimet * Mick Thomson – kitara * Corey Taylor – laulu Luokka:Vuoden 2001 kappaleet Luokka:Slipknotin kappaleet
Luokka (elokuva)

Luokka (Entre les murs) on ranskalainen 2008 valmistunut yhteiskunnallisesti tiedostava draamaelokuva, jonka on ohjannut Laurent Cantet. Elokuva voitti Kultaisen palmun Cannesin elokuvajuhlilla vuonna 2008. Luokan teemoja ovat opettamisen ja kasvatuksen taito sekä ennen kaikkea monikulttuurisen yhteiskunnan ongelmat. Elokuva perustuu François Bégaudeaun kirjaan. Bégaudeau on yläasteen opettajana köyhässä ja monikulttuurisessa pariisilaislähiössä, ja hän esittää elokuvassa itseään. Elokuva seuraa hänen ja hänen luokkansa elämää noin vuoden verran. Oppilaiden kanssa syntyy konflikteja, eikä hyväkään opettaja löydä niihin aina oikeita ratkaisuja. Todellisuudessa elokuvan koulu on nimeltään Dolto, nuoret näyttelijät ovat sen 13–15-vuotiaita oppilaita. Luokka ei ole dokumenttielokuva. Elokuvassa on juoni, jota ei kuitenkaan paljasteta elokuvassa näytteleville nuorille vaan kohtaukset ovat pitkälti improvisoituja, mutta silti lavastettuja. == Lähteet == Luokka:Ranskalaiset draamaelokuvat Luokka:Vuoden 2008 ranskalaiset elokuvat Luokka:Kultainen palmu -palkitut elokuvat Luokka:Elokuvat koulusta ja koulutuksesta
Herbert Hastings Harington

Herbert Hastings Harington (16. tammikuuta 1868 Lucknow Intia – 8. maaliskuuta 1916 Mesopotamia) oli brittiläinen lintutieteilijä ja ammattisotilas, arvoltaan everstiluutnantti. Harington opiskeli Malvernissa ja liittyi sitten armeijan palvelukseen. Vuonna 1890 hänet komennettiin Intiaan Punjabin 92. rykmenttiin, jossa hän palveli yli 20 vuotta. Hän palveli kuusi vuotta myös Burman poliisivoimissa. Vuonna 1914 hänet ylennettiin everstiluutnantiksi ja helmikuussa 1916 hänen komentoonsa annettiin 62. punjabilainen rykmentti. Rykmentti siirrettiin taistelutehtäviin Mesopotamiaan, missä Harington kaatui. 1903 Harington avioitui Walter Pepysin tyttären Dorothyn kanssa ja heille syntyi kaksi tytärtä ja poika. Harington oli aina ollut kiinnostunut luonnosta, mutta vasta Burmassa hänessä syttyi intohimo lintuihin. Ensimmäiset lintutieteelliset artikkelinsa hän kirjoitti Rangoon Gazetteen. Vuonna 1909 hän julkaisi artikkelinsa kirjana, jossa oli myös taulukko burmalaisten lintujen levinneisyydestä. Hän julkaisi kirjoituksiaan myös The Ibis-lehdessä sekä Bombay Natural History Societyn julkaisussa. Vuonna 1904 Harington valittiin British Ornithologists Unionin jäseneksi. Harington nimesi linnuista rikkilymytimalin (Stachyris ambigua) vuonna 1915.ITIS == Lähteet == * Muistokirjoitus (The Ibis 1916) === Viitteet === Luokka:Brittiläiset ornitologit Luokka:Vuonna 1868 syntyneet Luokka:Vuonna 1916 kuolleet
David Kramer (poliitikko)

David Kramer (s. 24. helmikuuta 1969) on marshallinsaarelainen poliitikko. Hän syntyi Ailinglaplapissa ja opiskeli Majurossa, Honolulussa sekä Seattlessa. Hän on maansa parlamentin, Nitijelan, jäsen. Vuonna 2008 hänestä tuli Marshallinsaarten oikeusministeri. Hän on aiemmin toiminut muun muassa Majuron paikallishallituksessa ja projektimanagerin tehtävissä Pacific International Inc. -yhtiössä. Kramerilla on vaimonsa Cathy Kramerin kanssa neljä lasta. Hän puhuu marshallia ja englantia. == Lähteet == * Republic of the Marshall Islands Luokka:Marshallinsaarelaiset poliitikot Luokka:Oikeusministerit Luokka:Vuonna 1969 syntyneet Luokka:Elävät henkilöt
David Kramer

David Kramer -nimisiä henkilöitä: * David Kramer (s. 1951), eteläafrikkalainen muusikko * David Kramer (s. 1969), marshallinsaarelainen poliitikko * David Kramer (s. 1972), yhdysvaltalainen jalkapallomaalivahti
Anthony Zinni

Anthony Zinni (s. 17. syyskuuta 1943) on yhdysvaltalainen entinen merijalkaväen kenraali ja USCENTCOMin komentaja. Vuonna 2002 hänet valittiin erikoislähettilääksi Israeliin ja Palestiinalaishallintoon. ==Sotilasuran jälkeen== Vuonna 2007 Zinni valmisteli raporttia "National Security and the Threat of Climate Change", jossa todetaan, että ilmaston lämpeneminen toimii voimakertoimena globaaleissa konflikteissa. ==Aiheesta muualla== *Virallinen kotisivu Luokka:Yhdysvaltain merijalkaväen kenraalit Luokka:Vuonna 1943 syntyneet Luokka:Elävät henkilöt
Piiskaus

Piiskaus on etenkin lapsille suoritettava ruumiillinen kuritus. Siinä lyödään rangaistavaa (yleensä paljaalle) takapuolelle joko kädellä tai jollain esineellä. Toinen nimitys kuritukselle on selkäsauna.selkäsauna (vars. lapselle takamuksille lyöden t. piiskaten annettu) ruumiillinen kuritus. (MOT Kielitoimiston sanakirja 2.0) Vaikka piiskaaminen on ollut historiassa yleistä, se on nykyään useissa maissa, kuten Suomessa laitonta. Lapsia piiskattiin yleensä, kun he tekivät jotain kiellettyä. Lasten ruumiillinen kurittaminen on lain nojalla kielletty jo 24 maassahttp://www.rb.se/vartarbete/internationellt/valdsexuellaovergrepp/Pages/Aga.aspx. == Lähteet == == Aiheesta muualla == Luokka:Lastensuojelu
John Carradine

John Carradine (oik. Richmond Reed Carradine; 5. helmikuuta 1906 New York, New York, Yhdysvallat – 27. marraskuuta 1988 Milano, Italia) oli yhdysvaltalainen näyttelijä ja Daytime Emmy -voittaja. Hänet tunnetaan muun muassa elokuvista The Scarecrow (1982) ja Kauhujen talo (1983). Hänet tunnetaan myös televisiosarjoista Young People's Special, The Fall Guy, Fame, Seikkailujen saari, The Cowboys, Ironside, Bonanza ja The Red Skelton Show. == Palkinnot == * Star of Walk of Fame * Daytime Emmy (1985) * International Fantasy Film Award (1984) * Golden Boot (1984) * Caixa de Catalunya (1983) * Best Artistic Contribution (1982) == Aiheesta muualla == * Luokka:Yhdysvaltalaiset näyttelijät Luokka:Daytime Emmy -palkinnon saajat Luokka:Hollywood Walk of Fame
My Plague

My Plague on yhdysvaltalaisen metalliyhtye Slipknotin single vuodelta 2002. ”My Plague” on myös kauhuelokuva Resident Evilin soundtrackillä. == Kappalelista == Kaikki kappaleet on kirjoittanut Slipknot #"My Plague (New Abuse Mix)" – 3:04 #"The Heretic Anthem (Live)" – 3:44 #"(sic) (Live)" – 3:42 Sisältää myös "My Plague (New Abuse Mix)" musiikkivideon. == Kokoonpano == * Sid Wilson – DJ * Joey Jordison – rummut * Paul Gray – basso * Chris Fehn – lyömäsoittimet * James Root – kitara * Craig "133" Jones – samplet * Shawn "Clown" Crahan – lyömäsoittimet * Mick Thomson – kitara * Corey Taylor – laulu Luokka:Vuoden 2001 kappaleet Luokka:Slipknotin kappaleet
Boise City Subdivision

Boise City Subdivision on BNSF Railwayn Powder Riverin palvelualueeseen kuuluva rataosuus, joka johtaa Amarillosta Texasista Oklahomassa sijaitsevan Boise Cityn kautta La Juntaan Coloradoon. Rataosan pituus on 413,2 kilometriä.BNSF Railway: Colorado Division Employee Timetable No. 5, 29.11.2006, s. 7–10. Henkilöliikennettä on vain La Juntan ja Las Animas Junctionin välisellä osuudella, jota käyttää Amtrakin Southwest Chief. Suurin sallittu nopeus tavaraliikenteessä on 64 km/h. Henkilöliikenteen alaisella osuudella suurin sallittu nopeus henkilöliikenteessä on 127 km/h ja tavaraliikenteessä 96 km/h. Rataosa on lähes koko matkaltaan yksiraiteinen, lukuun ottamatta lyhyttä kaksoisraideosuutta La Juntan itäpuolella. Valtaosaa radasta ei myöskään ole varustettu rautatieliikenteen ohjauslaittein eikä opastimin, ja näillä osuuksilla liikenteenohjaus hoidetaan radioitse annettavin liikkumisluvin. ==Liikenne== Boise City Subdivision ja sen kanssa lähes samansuuntainen rataosuus Dalhart Subdivision muodostavat kaksoisyhteyden Coloradossa sijaitsevan Pueblon ja Texasin Amarillon välille. BNSF Railway käyttää Boise City Subdivisionia pääasiassa etelään kulkevien junien reittinä, kun pohjoiseen menevä liikenne kulkee Dalhart Subdivisionin kautta. Rataosalla liikennöivät sekä etelään kulkevat sekatavarajunat että pitkät vilja- ja hiilijunat. Union Pacific Railroadilla on radankäyttöoikeus koko rataosalla. ==Yhdysliikenneasemat== BNSF Railwayllä on rataosan varrella yhdysliikenneasemia muiden liikennöitsijöiden kanssa. Liikennöitsijä Paikkakunta Cimarron Valley Railroad Boise City, Oklahoma Springfield, Oklahoma Texas North Western Railway Etter, Texas Union Pacific Railroad Stratford, Texas ==Lähteet== Luokka:BNSF Railway Luokka:Yhdysvaltain rataverkko Luokka:Coloradon liikenne Luokka:Oklahoma Luokka:Texasin liikenne
Sol Invictus

Sol Invictus () oli alkujaan syyrialaisperäinen sol-jumala, josta keisari Aurelianus teki Rooman valtionuskonnon vuonna 274. Sol Invictus oli jo 100-luvulta lähtien ollut sol-kultin kohteena. Keisari Elagabalus yritti tehdä siitä Rooman pääuskonnon (noin vuosina 219–222), mutta aate ei saanut kannatusta. Vasta 270-luvulla ilmapiiri oli suopeampi vieraille jumalille, ja kun Aurelianus kukisti Roomasta irtautuneen Palmyran valtakunnan vuonna 273, hän ajatteli voittonsa olevan Sol Invictus -jumalan ansiota. Hän rakennutti suuren temppelin Roomaan Sol Invictukselle ja teki jumalasta Rooman pääuskonnon. Sol Invictuksen syntymäpäivää vietettiin 25. joulukuuta,Festival for Sol Invictus Biblioteca Arcanamutta varsinaisesti jumalaa juhlittiin lokakuussa 19 - 22 päivä. Ensimmäinen kristitty keisari Konstantinus Suuri ja hänen isänsä Constantius suosivat kummatkin Sol Invictusta. Constantius oli suvaitsevainen kristittyjä kohtaan, ehkä siksi että Sol Invictuksen kultilla ja kristinuskolla oli monia yhtäläisyyksiä. Vaikka Konstantinus kääntyikin kristinuskoon Mulviuksen sillan taistelun jälkeen, ei hän kuitenkaan hylännyt Sol Invictusta. == Katso myös == * Saturnalia * Mithralaisuus * Talvipäivänseisaus == Lähteet == * ===Viitteet=== ==Aiheesta muualla== Luokka:Antiikin Rooman jumalat
Fair Deal

Fair Deal on Yhdysvaltain presidentti Harry S. Trumanin antama nimitys niille yhteiskunnallisille ja taloudellisille uudistuksille, jotka hän esitteli kongressille kansakunnan tilaa käsittelevässä puheessaan tammikuussa 1949. Truman totesi tuolloin, että ”jokaisella kansankerroksella ja jokaisella yksilöllä on oikeus odottaa yhteiskunnalta reilua sopimusta”. == Uudistukset == Trumanin tavoittelemiin uudistuksiin kuuluivat vuonna 1947 säädetyn ammattiyhdistyslain (niin sanotun Taftin–Hartleyn lain) kumoaminen, minimipalkan korottaminen, valtion tukitoimet maanviljelijöille, uusi sosiaalilainsäädäntö, pakollinen sairausvakuutus, mustien suojelu rotusyrjinnältä, sosiaalinen asunnonrakennustoiminta, koululaitoksen kehittäminen liittovaltion tuella ja tehtaiden perustaminen valtion toimesta, mikäli yksityinen pääoma ei pystyisi pitämään elinkeinoelämää käynnissä. Osa Trumanin ohjelmasta, kuten minimipalkkojen korotus, sosiaalinen asunnonrakennusohjelma ja sosiaalihuoltolain uudistaminen, hyväksyttiin kongressissa. Miljoonan matalapalkkaisimman työntekijän tuntipalkka lähes kaksinkertaistettiin. Sosiaalinen asunnonrakennusohjelma vahvistettiin 810 000 asunnoksi, ja vuokrien valvontaa jatkettiin vuoteen 1950 asti. Vuoden 1935 sosiaalihuoltolakia uudistettiin niin, että sen piiriin kuuluvien ihmisten määrä kasvoi 35:stä 45 miljoonaan. Lisäksi työttömyys- ja vanhuusavustusta lisättiin 75 prosentilla. Kongressi ei kuitenkaan suostunut kumoamaan ammattiyhdistyslakia. Maatalousministeri Charles Brennanin maanviljelijöiden aseman parantamista koskenut suunnitelma kaatui suurviljelijöiden etujärjestön Farm Bureau Federationin ja sairausvakuutus lääkäriliiton American Medical Associationin vastustukseen. Koululaitoksen uudistamisessa ainoa tulos oli kansallisen tutkimussäätiön (National Science Foundation, NSF) perustaminen. Myös rotusyrjinnän vastaiset lakiehdotukset kärsivät haaksirikon, joten presidentti teki asian hyväksi sen, mitä pystyi ilman uusia lakeja. Rotuerottelu armeijassa kumottiin ja liittohallituksen määräysvaltaan kuuluneita virkoja täydennettiin mustaihoisilla. Lisäksi liittovaltion tuki asuntorakentamiseen tehtiin riippuvaiseksi siitä, ettei rakentamisen yhteydessä harjoitettu rotuerottelua. Korean sodan puhjettua puolustusministeriö sai määräyksen solmia sopimuksia vain sellaisten yritysten kanssa, jotka eivät harjoittaneet rotuerottelua. Trumanin presidenttikaudella monissa osavaltioissa säädettiin lynkkauksen kieltävä laki ja kumottiin äänioikeuden riippuvuus verojen maksamisesta. == Katso myös == * New Deal * Great Society == Lähteet == Luokka:Yhdysvaltain taloushistoria Luokka:Liberalismi Yhdysvalloissa
Club de Fútbol Monterrey

Club de Fútbol Monterrey on vuonna 1945 perustettu meksikolainen jalkapalloseura Monterreysta Nuevo Leónin osavaltiosta. Se pelaa Meksikon pääsarjassa ja on voittanut maan mestaruuden neljästi vuosina 1986, 2003 (Clausura), 2009 (Apertura) ja 2010 (Apertura). Monterrey on voittanut myös Meksikon cupin 1991, CONCACAF Cup-voittajien cupin 1993 sekä CONCACAF Champions Leaguen vuosina 2011, 2012 ja 2013. == Lähteet == * === Viitteet === == Aiheesta muualla == * Seuran sivut Luokka:Meksikolaiset jalkapalloseurat Luokka:Monterreyn urheilu Luokka:Vuonna 1945 perustetut urheiluseurat
Painin Euroopan-mestaruuskilpailut 1931

Vuoden 1931 painin Euroopan-mestaruuskilpailut järjestettiin kreikkalais- roomalaisen painin osalta maaliskuussa Prahassa, Tšekkoslovakiassa. Vapaapainissa kisattiin lokakuussa Budapestissa, Unkarissa. ==Kreikkalais- roomalainen paini (Praha)== ===Mitalistit=== Sarja Kultaa Hopeaa Pronssia 56 kg Herman Tuvesson Kurt Leucht Marcello Nizzola 61 kg Kustaa Pihlajamäki Sebastian Hering Jindřich Maudr 66 kg Eduard Sperling Voldemar Väli Arild Dahl 72 kg Mikko Nordling Albert Kusnets Gunnar Glans 79 kg Ivar Johansson Väinö Kokkinen Viktor Kavals 87 kg Onni Pellinen Rudolf Svensson Anton Vogedes yli 87 kg Carl Westergren Hjalmar Nyström Georg Gehring ===Mitalitaulukko=== 1 3 2 0 5 2 3 1 1 5 3 1 2 2 5 4 0 2 0 2 5 0 0 1 1 0 0 1 1 0 0 1 1 0 0 1 1 ==Vapaapaini (Budapest)== ===Mitalistit=== Sarja Kultaa Hopeaa Pronssia 56 kg Ödön Zombori Piet Mollin Bror Wingren 61 kg Hermanni Pihlajamäki Jean Chasson Janos Feher 66 kg Hans Minder Kustaa Pihlajamäki A.Delos 72 kg Jean Földeák Gyula Zombori Charles Pacome 79 kg Ernst Kyburz Peter Glavanov Kyösti Luukko 87 kg Jozsef Tunyogi Sanfrid Söderqvist Bernard Deferm yli 87 kg Willy Bürki Leon Charlier Jozsef Varga ===Mitalitaulukko=== 1 3 0 0 3 2 2 2 2 6 3 1 1 1 3 4 1 0 0 1 5 0 2 1 3 6 0 1 2 3 7 0 1 1 2 == Lähteet == *FILA:n tietokanta 1931 Luokka:Vuoden 1931 urheilu Euroopan-mestaruuskilpailut 1931 Luokka:Budapestin urheilutapahtumat Luokka:Prahan urheilutapahtumat
Hulabaloo

Hulabaloo on Junon ja Mr.KO:n muodostama hip hop -yhtye. Yhtye julkaisi Sirkusteltta -nimisen debyyttialbuminsa keväällä 2008 3rd Rail Musicin kautta. == Diskografia == ===Albumit=== * Sirkusteltta (2008) ===Vierailijana=== Artisti Kappale Albumilta Muut vierailijat Vuosi Aggressivos "From B to the Boy" Controversial Music 2009 == Aiheesta muualla == * Hulabaloo MySpace -sivustolla * Juno MySpace -sivustolla * Mr.KO MySpace -sivustolla * Hulabaloon haastattelu Redrum-187 -sivustolla Luokka:Suomalaiset hip hop -yhtyeet Luokka:Suomalaiset duot
Alba Iulia

Alba Iulia ( (aiemmin Weißenburg), ) on kaupunki Transilvaniassa Romaniassa. Mureșjoen varrella sijaitseva kaupunki on Alban piirikunnan pääkaupunki. Kaupungissa asuu noin 63 500 ihmistä. == Historia == Valloitettuaan Daakian roomalaiset perustivat nykyisen Alba Iulian paikalle Apulum-nimisen linnoituksen, josta muodostui provinssin merkittävä hallintokeskus. Unkarilaisten maahantulon jälkeen Alba Iuliasta tuli koko Transilvanian kirkollinen keskus, kun sinne perustettiin vuonna 1009 katolinen piispanistuin. 1100-luvulla paikkakunta sai Unkarin kuninkaalta kaupunkioikeudet. Kaupungilla on poikkeuksellinen historiallinen merkitys romanialaisille, sillä Transilvanian irtautuminen Itävalta-Unkarista ja liittyminen Romaniaan ensimmäisen maailmansodan jälkeen julistettiin juuri Alba Iuliassa 1. joulukuuta 1918. Romanian kuningas Ferdinand I kruunattiin vuonna 1922 symbolisesti uudelleen Alba Iulian ortodoksisessa katedraalissa kaikkien romanialaisten kuninkaaksi. ==Lähteet== Luokka:Romanian kaupungit
Club Deportivo Guadalajara

Club Deportivo Guadalajara on vuonna 1906 perustettu meksikolainen jalkapalloseura Guadalajarasta. Seura tunnetaan yleisesti myös nimellä Chivas ja se on Meksikon suosituin seura. Guadalajara pelaa Meksikon pääsarjassa, jonka se on voittanut 11 kertaa. Viimeisin mestaruus on vuodelta 2006. == Historia == Seuran perusti vuonna 1906 belgialainen kauppias Edgar Everaert. Seuran nimi oli alun perin Club de Futbol Union, mutta kaksi vuotta myöhemmin hän muutti sen nimeksi nykyisen Club Deportivo Guadalajaran. Pian seura päätti peluuttaa ainoastaan meksikolaisia pelaajia ja periaate pitää edelleen. Alun perin seuran pelaajisto oli koostunut suurelta osin Barcelonnetten alueelta tulleista ranskalaissiirtolaisista. Guadalajara voitti ensimmäisen amatöörimestaruutensa myös vuonna 1908. Seuralle kertyi yhteensä 14 amatöörimestaruutta 1943 mennessä, jolloin Meksikossa siirryttiin ammattilaissarjaan. Guadalajaran lempinimi Chivas () juontaa juurensa Primera División de Méxicon alkuvuosille. Paikallinen sanomalehti haukkui joukkueen eräässä huonosti menneessä ottelussa 1948 pelaajien juoksennelleen ympäri kenttää kuin vuohet. Ajan myötä kannattajat ottivat haukkumanimenä lähteneen nimityksen omakseen. Guadalajaran ensimmäinen mestaruus ammattilaissarjasta tuli 1957, mistä alkoi seuran kulta-aika. Seuraavien seitsemän kauden aikana se voitti kuusi mestaruutta. Tuon aikakauden aikana se voitti myös Meksikon cupin ja CONCACAF Champions' Cupin kerran sekä Meksikon Campeón de Campeonesin eli liigamestarin ja cupin voittajan kohtaamisen kuudesti. Menestysvuosina seurasta tuli Meksikon suosituin seura ja se on sitä edelleen vaikka menestys ei myöhempinä vuosina ole ollut samaa tasoa. Vuoden 1965 jälkeen Guadalajara on voittanut mestaruuden neljästi. Viimeisimmän mestaruuden se voitti 2006. == Lähteet == * Luokka:Meksikolaiset jalkapalloseurat Luokka:Jalisco
Sirkusteltta

Sirkusteltta on hip hop -yhtye Hulabaloon esikoisalbumi, joka julkaistiin 28. toukokuuta 2008. Itse Hulabaloo ei sano tekevänsä räppiä vaan kuvaa tuotostaan ”henkiseksi sirkukseksi”. Kappaleiden biitit on tehnyt Puukko-Jere. Graafisen suunnittelun on tehnyt Ansver Oksman. Albumin kansikuvan on toteuttanut Ansver Oksman. == Kappaleet == # # # # # # # # # # # # # ”Katkerat savut” -kappaleella on käytetty Aavikon ”Synchro Start” -kappaleen samplea. Kappale "Rizla" taas sisältää samplen J. Karjalaisen ”Väinö”-kappaleesta. Albumin kaikki biitit on tehnyt Puukko-Jere, paitsi ”2.20 dösää” -kappaleen biitin, jonka teki Steen1. == Arvostelut == * Desibeli.net: Desibeli.net: Levyarvio * Noise.fi: Noise.fi: Levyarvio * Redrum-187: Redrum-187: Levyarvio == Lähteet == Luokka:Vuoden 2008 esikoisalbumit Luokka:Suomalaiset hip hop -albumit
Texas North Western Railway

Texas North Western Railway Co. on alueellinen rautatieyhtiö, joka toimii omistamallaan noin 65 kilometrin mittaisella rataverkolla luoteisessa Texasissa, Yhdysvalloissa. Yhtiön omistaa rautatieholdingyhtiö TNW Corporation. Yhtiö operoi omistamallaan noin 65 kilometrin pituisella rataosalla, jonka entinen omistaja oli Chicago, Rock Island and Racific Railroad. Rataosuus ulottui alun perin Texasin Etteristä Kansasin Liberaliin. Rataosasta on hylätty sen itäinen osuus Morsesta Liberaliin vuonna 1987. Rautatieyhtiö hoitaa pääasiassa paikallisten kemianlaitosten vaihtotyöt ja kuljetukset sekä maataloustuotteiden kuljetuksia. Yhtiön vetokalusto käsittää kaksi General Motorsin valmistamaa SW7-sarjan vaihtotyöveturia, numerot 88 ja 89. ==Lähteet== ==Aiheesta muualla== TXNW Railway Luokka:Texas Luokka:Yhdysvaltalaiset rautatieyhtiöt
Hubert Ingraham

Hubert Alexander Ingraham (s. 4. elokuuta 1947) on bahamalainen Free National Movement -puolueen poliitikko. Hän on toiminut maansa pääministerinä vuosina 1992–2002 ja jälleen 2007–2012.BBC News: Country profile: Bahamas Vuonna 2007, kun hän nousi uudelleen pääministeriksi Perry Christien seuraajana, hänestä tuli myös talousministeri.The Bahama Journal: Ministers sworn in Grand Bahamalla syntynyt Ingraham on varsinaiselta ammatiltaan lakimies. Hän pääsi Bahaman parlamentin alahuoneeseen, House of Assemblyyn, ensi kertaa vuonna 1977. Hänet on sittemmin valittu uudelleen kuudella perättäisellä kerralla. Hänestä tuli Privy Councilin jäsen vuonna 1993.The Government of the Bahamas == Lähteet == Ingraham, Hubert Ingraham, Hubert Luokka:Elävät henkilöt
Navaronen haukat (elokuva)

Navaronen haukat (Force 10 from Navarone) on vuonna 1978 ensi-iltansa saanut sotaelokuva, joka perustuu löyhästi Alistair MacLeanin samannimiseen romaaniin. Elokuvan ohjasi Guy Hamilton ja sen päärooleissa olivat Robert Shaw, Harrison Ford ja Edward Fox. == Juoni == Majuri Mallory (Robert Shaw) ja kersantti Miller (Edward Fox) ovat selvinneet hengissä Navaronesta ja saavat heti seuraavan tehtävänsä. He lentävät Jugoslaviaan amerikkalaiseen erikoisyksikköön (Force 10), jota johtaa majuri Barnsby (Harrison Ford). Heidän tehtävänään on räjäyttää eräs strategisesti tärkeä silta ennen saksalaisten tuloa paikalle. Joku kuitenkin paljastaa suunnitelmat ennakolta saksalaisille. == Rooleissa == ==Arvioita== Video-oppaassa vuodelta 1994 Asko Alanen kutsuu Navaronen haukkoja jylhän sotadraaman (Navaronen tykit) soheltavaksi jatkoksi ja antaa sille yhden tähden viidestä, mikä vastaa sanallista arviota ”huono”. == Lähteet == Luokka:Brittiläiset sotaelokuvat Luokka:Guy Hamiltonin ohjaamat elokuvat Luokka:Toiseen maailmansotaan pohjautuvat elokuvat Luokka:Vuoden 1978 brittiläiset elokuvat Luokka:Brittiläiset romaaneihin perustuvat elokuvat